Na osnovu člana 20 i 20a Zakona o radu (Službene novine FBiH, br. 26/16 I 89/18), Uredbe o postupku prijema u radni odnos u javnom sektoru na teritoriji Kantona Sarajevo ( Službene novine KS br. 19/21 od 10.05.2021.godine i 10/22 od 10.03.2022.godine i 28/23 od 29.06.2023.godine I 32/24 od 15.08.2024.godine ), člana 39. Statuta KJKP”Tržnice-pijace” d.o.o. Sarajevo, te Saglasnosti Vlade Kantona Sarajevo br.02-04-53177-16/24 od 12.12.2024.godine, te Odluke o potrebama za prijem radnika u radni odnos na neodređeno vrijeme, br. 360/25 od 06.02.2025.godine, direktor KJKP”Tržnice-pijace” d.o.o. Sarajevo raspisuje

**J A V N I O G L A S**

**za prijem radnika u radni odnos na neodređeno vrijeme**

**Raspisuje se javni oglas za prijem 3/tri / radnika u radni odnos na neodređeno vrijeme u KJKP”Tržnice-pijace”d.o.o. Sarajevo za sljedeće radno mjesto**

1. **Kurir …………………………………………………..………….................... 1 izvršioc**
2. **Radnik na tržnici …………………………………………………..………… 2 izvršioca**

**1. Opći uslovi koje kandidati moraju ispunjavati**

Svi kandidati koji se prijavljuju na ovaj Javni oglas, moraju ispunjavati sljedeće opće uslove:

1. da je državljanin BiH (dokaz: uvjerenje o državljanstvu, original ili ovjerena kopija);
2. da je stariji od 18 godina i da nije ispunio uslove za penzionisanje (dokaz: izvod iz matične knjige rođenih -original ili ovjerena kopija);
3. da je zdravstveno sposoban za obavljanje poslova za koje se prijavljuje (dokaz: ljekarsko uvjerenje koje dostavlja izabrani kandidat).

**2. Posebni uslovi koje kandidati moraju ispunjavati**

**Pozicija br. 1.- Kurir**

**Posebni uslovi**

**Kandidati koji se prijavljuju za poziciju Kurir moraju ispunjavati sljedeće uslove:**

 **-** KV/SSS – III/IV stručne spreme svih zanimanja (kopija svjedočanstva/diplome traženog nivoa

 stručne spreme)

 - 6 mjeseci radnog iskustva(dokaz: potvrda ili uvjerenje o traženom radnom iskustvu),

**Opis poslova**

Dostavlja službenu poštu prema svim organizacionim/poslovnim jedinicama Preduzeća,

Dostavlja poštu drugim institucijama (općinama, ministarstvu i dr.) po nalogu Uprave u zadatim rokovima;

Pakuje i uručuje materijale i poštu za potrebe Preduzeća u vrijeme održavanja sjednica organa upravljanja i misija;

Dostavlja materijale i naloge za fotokopiranje i preuzima gotove materijale od strane kopirnice, - Vodi računa o arhivu Preduzeća, Izvršava posao u rokovima određenim od strane neposrednog rukovodioca,

Obavlja i druge poslove po nalogu Uprave Preduzeća.

Prijem radnika vrši se na neodređeno vrijeme

- Osnovna neto plata: 1.094,50 KM

- Mjesto rada: Sarajevo, ul. Mula Mustafe Bašeskije 4a,

- Radno vrijeme: 40 sati sedmično .

**Pozicija br. 2.- Radnik na tržnici**

**Posebni uslovi**

Kandidati koji se prijavljuju za poziciju Radnik na tržnici moraju ispunjavati sljedeće uslove:

 - NK (4 do 8 razreda osnovne škole), NSS/SSS stručne spreme svih zanimanja (dokaz: za NK: ovjerena kopija

 svjedočanstva za posljednji završeni razred osnovne škole; za NSS: kopija svjedočanstva o završenom

 osnovnom obrazovanju; za SSS: kopija diplome traženog nivoa stručne spreme);

 - predhodno radno iskustvo nije potrebno

**Opis poslova**

Održava cjelokupnu čistoću javnih površina objekta kao i dodijeljene prostorije temeljitim

dnevnim čišćenjem; odgovorni za sigurnost ključeva prostorija koje zadužuju; pruža maksimalnu učinkovitost održavajući radne materijale i opremu; skladišti sve materijale i opremu za čišćenje nakon svake smjene;-Održava poslovne prostorije objekta urednim i čistim (kancelarije), redovitim usisavanjem; brisanjem radnih stolova, računara, brisanjem velikih podnih površina, pražnjenjem kanti za smeće; čisti javne površine uključujući podove, liftove, predvorja, hodnike, stepeništa, toalete; čisti i polira podove, prozore, ogledala, vitrine, I ostale tržne uređaje koji su predmetom čiščenja; izvodi druge zadaće vezane za čišćenje po potrebi; izvještava neposrednog rukovodioca o svim uočenim neobičnim situacijama; izvještava o potrebama ili zahtjevima za održavanje i izmjenama; izvršava generalno čišćenje svih površina po zahtjevu rukovodioca; ima profesionalan odnos prema kupcima i zakupcima, čime doprinosi pružanju visoke kvalitete usluge; osigurava maksimalnu sigurnost i povjerljivost informacija o zakupcima; izvještava nadređene o bilo kakvim sumnjivim osobama koje vidi u objektu; ostavljene predmete koje pronađe predaje neposrednom rukovodiocu uz pisani izvještaj; izvještava odmah o svim potencijalnim i stvarnim opasnostima neposrednom rukovodiocu; izvještava odmah o bilo kakvoj oštećenoj opremi neposrednom rukovodiocu; zna kako sebe zaštititi od hemikalija i upoznati su sa svim opasnim hemikalijama koje se koriste; održava najviši standard lične higijene, uniforme, izgleda, govora tijela i ponašanja; dolazi i započinje s radom na vrijeme; izvršava posao u rokovima određenim od strane neposrednog rukovodioca; nosi prikladnu uniformu i istaknutnu akreditaciju na pravilan način i osigurava da je u dobrom stanju; obavlja i druge pomoćne poslove čišćenja, utovara, pretovara i slične poslove po nalogu rukovodioca službe; uklanja, utovara otpadke, snijeg, led, te predmete koji zauzimaju prostor i ometaju normalno funkcionisanje odbjekta; u toku radnog vremena ne smije izvršavati privatne poslove na poslovnoj jedinici (slaganje robe, prevoz ili nošenje robe zakupcima za novac i sl. poslovi); u toku noćnog rada obilazi čitavu poslovnu jedinicu uz pripravnost da pozove pu u slučaju potrebe (NN lica na PJ, uočena namjerna oštećivanja objekata, krađe i dr.); Izvršava posao u rokovima određenim od strane neposrednog rukovodioc, aa naročito u slučaju povećanja obima posla ili zbog odsutnosti drugih radnika i to: Brine se i obezbjeđuje urednu naplatu za pruženu uslugu i izdaje fiskalni račun.

- Prijem radnika vrši se na neodređeno vrijeme

- Osnovna neto plata: 1.207,00 KM

- Mjesto rada: Sarajevo, Poslovne jedinice Preduzeća,

- Radno vrijeme: 40 sati sedmično - dvije smjene.

**3. Prednost/prioritet pri zapošljavanju pod posebnim uslovima**

Prednost/prioritet pri zapošljavanju ostvaruju branioci i članovi njihovih porodica, u skladu sa Zakonom o dopunskim pravima boraca/branitelja BiH (“Sl. novine Kantona Sarajevo” br. 31/22), Zakonom o pravima demobiliziranih branilaca i članova njihovih porodica (“Sl. novine FBiH br. 54/19, 29/22) Zakon o pravima branilaca i članova njihovih porodica( 'Službene novine FBiH' 33/04, 56/05, 70/07, 9/10 i 90/17 29/22), Uredbom o jedinstvenim kriterijima i pravilima za zapošljavanje branilaca, članova njihovih porodica u Kantonu Sarajevo, Gradu Sarajevo i Općinama u Kantonu Sarajevo (“Sl. novine Kantona Sarajevo” br. 37/20 i 27/21) i Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca, članova njihovih porodica u Kantonu Sarajevo, Gradu Sarajevo i Općinama u Kantonu Sarajevo (“Sl. novine Kantona Sarajevo” br. 38/20, 28/21).

2) Kandidati da bi ostvarili prednost/prioritet pri zapošljavanju, u smislu uvećanja bodova nakon provedenog pismenog i usmenog ispita, trebaju da dostave dokaz da su u evidenciji JU Služba za zapošljavanje Kantona Sarajevo – (***dokaz:*** Uvjerenje biroa ne starije od datuma objavljivanja Javnog oglasa), dokaz da su zaposleni na određeno vrijeme kod poslodavca (***dokaz:*** Potvrda izdata od strane poslodavca), ili dokaz da su zaposleni sa nižom stručnom spremom od one koju posjeduju (***dokaz:*** Potvrda poslodavca sa obaveznom naznakom stepena spreme (zanimanja) s kojom je radnik zasnovao radni odnos kod poslodavca ne starija od datuma objavljivanja Javnog oglasa), te dostaviti dokumentaciju kojom se dokazuje status korisnika prava.

3) Dokumentacija kojom se dokazuje status korisnika prava:

|  |  |  |  |
| --- | --- | --- | --- |
| Redni broj | Pripadnost branilačkoj kategoriji | Naziv dokaza – dokumenta | Organ koji ga izdaje |
| 1. | Član porodice šehida/poginulog, umrlog i nestalog branioca | Uvjerenje o statusu djeteta šehida-poginulog, umrlogi nestalog branioca- Rješenje o priznatom pravu na porodičnu invalidninu za suprugu šehida-poginulog, umrlog i nestalog branioca- Uvjerenje o učešću u Oružanim snagama šehida-poginulog,umrlog i nestalog branioca | Općinska služba za boračko-invalidsku zaštitu Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilisani borci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:a) ratnog vojnog invalidab) dobitnika ratnog priznanja i odlikovanjac) demobilisanog borca | Uvjerenje o statusu djeteta ratnog vojnog invalidaRješenje o priznatom pravu na:a) invalidninub) mjesečni novčani dodatakc) uvjerenje o učešću u Oružanim snagama | a) i b) Općinska služba za boračko-invalidsku zaštituc) Grupa za pitanja evidencija iz oblasti vojne obaveze prema mjestu prebivališta |
| 6. | Supruge ratnih vojnih invalida | Uvjerenje o status supruge ratnog vojnog invalidaRješenje o priznatom pravu na invalidninu | Općinska služba za boračko-invalidsku zaštitu |

 **Završne odredbe za pozicije 1.**

1. Kandidati su dužni dostaviti svojeručno potpisanu prijavu sa naznakom pozicije na koju se prijavljuju (Svojeručno potpisana pisana prijava na konkurs sa kontakt podacima i tačno navedenom dokumentacijom koja se prilaže uz prijavu na konkurs)
2. Kandidati su dužni dostaviti svojeručno potpisanu kraću biografiju (obavezno je naznačiti adresu prebivališta, kontakt telefon i e-mail);
3. Prijava kandidata mora da sadrži sve tražene dokaze o ispunjavanju općih i posebnih uslova za poziciju za koju se kandidat prijavljuje;
4. Tražena dokumentacija osim diplome o obrazovanju mora biti u originalu ili ovjerenoj fotokopiji (ne starija od 6/šest/ mjeseci);
5. Kandidati nisu dužni dostavljati uz prijavu dokaz iz općih uslova pod tačkom 1. i 2., s tim da će iste dostaviti na uvid prilikom obavljanja intervjua;
6. Potvrdu o mjestu prebivališta CIPS (za ostvarivanje prava na dodatno bodovanje)
7. Kandidati koji budu primljeni po ovom Javnom oglasu, do zasnivanja radnog odnosa dužni su dostaviti dokaze pod tačkom 3. iz općih uslova (ljekarsko uvjerenje),
8. Radni odnos se zasniva na neodređeno vrijeme.
9. Javni oglas ostaje otvoren 10/deset/ dana od dana posljednjeg objavljivanja, a isti se ima objaviti kao obavjest u dnevnim novinama „Oslobođenje“; a intergralni tekst zainteresovani kandidati mogu pogledati na web stranici Preduzeća [www.trznice.ba](http://www.trznice.ba) i web stranici Službe za zapošljavanje Kantona Sarajevo.
10. Nepotpune, neblagovremene i neuredne prijave neće se razmatrati, kao i kopije tražene dokumentacije koje nisu ovjerene, kao i prijave koje su kandidati pismeno povukli.
11. Komisija pisanim putem (putem pošte ili mail-a) obavještava kandidate čija dokumentacija nije ispravna, odnosno nepotpuna i neblagovremena, da nisu na spisku kandidata među kojima se provodi izborni postupak, sa navođenjem razloga zašto pristigla prijava nije ispravna, s tim što se kandidatima ostavlja mogućnost uvida u dostavljenu dokumentaciju, u roku od tri dana od dana prijema obavijesti.
12. Komisija za izbor kandidata za prijem u radni odnos na neodređeno vrijeme će razmotriti sve potpune i blagovremene prijave u smislu njihove formalnopravne ispravnosti i sačiniti spisak kandidata koji ispunjavaju uslove tražene javnim oglasom među kojima se provodi izborni postupak i to u vidu usmenog ispita za radno mjesto “Radnik na tržnici” I pismenog I usmenog ispita za radon mjesto “Kurir”. .
13. Komisija za izbor kandidata za prijem u radni odnos na neodređeno vrijeme će o datumu, vremenu i mjestu održavanja pismenog I usmenog ispita kandidate obavijestiti putem telefona ili pismeno putem pošte na adresu ili putem mail-a koji dostave u prijavi, ukoliko se ne odazove na jedan od upućenih poziva (putem telefona, pošte ili putem mail-a) bit će isključen od daljeg postupka konkursne procedure.
14. Ukoliko kandidati ne posjeduju uvjerenje ili potvrda poslodavca o radnom iskustvu (sa nazivom radnog mjesta, stepenom stručne spreme potrebne za navedeno radno mjesto, i vremenskim periodom obavljanja istih) potrebno je da dostave Uvjerenje o podacima registrovanim u matičnoj evidenciji iz PIO-a Federalnog zavoda penzijskog i invalidskog osiguranja)
15. Prednost u zapošljavanju se daje kandidatima koji po posebnim propisima imaju prioritet u zapošljavanju, što dokazuju odgovarajućim dokumentima (potvrda, uvjerenje) koje prilažu prilikom prijave na javni oglas, pozivajući se na poseban propis po kojem imaju prednost.
16. Direktor Preduzeća će donijeti na prijedlog komisije Odluku o izboru kandidata u roku od tri radna dana od dana prijema Liste uspješnih kandidata.
17. Preduzeće pismeno (putem pošte ili putem mail-a) obavještava kandidate sa Liste uspješnih kandidata o Odluci o prijemu u radni odnos, te kandidate iz člana 11 stav 3 Uredbe o postupku prijema u radni odnos, odnosno kandidate iz člana 12. stav 3 Poslovnika o radu komisije u roku od pet dana od dana donošenja Odluke o prijemu u radni odnosi uz obavjest dostavlja Listu uspješnih kandidata sa bodovima.

Uz obavijest kandidatima iz stava 1 ovog člana dostavlja se Odluka o prijemu u radni odnos i Lista uspješnih kandidata sa bodovima. Na Odluku direktora Preduzeća o prijemu u radni odnos zainteresovani kandidati iz stava 1 ovog člana imaju pravo prigovora drugostepenom organu KJKP“Tržnice-pijace“d.o.o Sarajevo.

1. Preduzeće je obavezno objaviti Poslovnik o radu Komisije na web stranici [www.trznice.ba](http://www.trznice.ba), slijedeći dan nakon što objavi tekst javnog oglasa.
2. Dokumentacija koja se priloži ostaje u arhivi Preduzeća, i može se dobiti natrag na osnovu pismenog zahtjeva kandidata za povrat dokumentacije.
3. Kontakt osobu zaduženu za davanje dodatnih informacija možete dobiti na telefon: 033/205-353 ili putem e-mail adrese:direkcijatrznicepijece@gmail.com.
4. **Obavještenje za kandidate**: Kandidat može kod poslodavca preuzeti pitanja, listu propisa i literature iz oblasti iz koje će se polagati pismeni I usmeni ispit, a koja su prilagođena radnom mjestu koje se oglašava. Pitanja, lista i literatura iz oblasti iz koje će se polagati pismeni I usmeni ispit utvrdit će poslodavac i objaviti ih na svojoj web stranici [www.trznice.ba](http://www.trznice.ba) prije raspisivanja javnog oglasa.

**Zatvorene kovertirane prijave sa traženim dokazima možete dostaviti lično ili preporučeno poštom na adresu:**

**KJKP”Tržnice-pijace” d.o.o. Sarajevo**

**Ul. Mula Mustafe Bašeskije 4a**

**71000 Sarajevo**

sa nazankom

**PRIJAVA NA JAVNI OGLAS**

**za prijem radnika u radni odnos na neodređeno vrijeme**

**za poziciju “\_\_\_\_\_\_\_\_\_\_\_\_\_\_\_”**

**-NE OTVARATI-**

**Na poleđini zatvorene koverte OBAVEZNO naznačiti ime i prezime, adresu i broj telefona podnosioca prijave.**